alexandrainst/scandi-wiki huggingface dataset:
Dymkovoleike

Dymkovo-leiker, også kjende som Vjatka-leiker og Kirov-leiker (Дымковская игрушка, вятская игрушка, кировская игрушка på russisk) er måla formfigurar i leire som kan framstilla folk og dyr, og tidvis også vera utforma som leirfløyter. Leikene er ei gammal russisk form for folkekunst som framleis blir utført i landsbyen Dymkovo i nærleiken av Kirov (tidlegare Vjatka). Tradisjonelt blei leikene laga av kvinner.

Historie
Leirfløyter i form av ein fugl, hest eller hest og ryttar går langt tilbake. Fram til 1900-talet blei slike leike laga til vårmarknaden svistunja (свистунья), 'plystrar'. Den eldste nedskrivne omtalen av denne hendinga er frå 1811, men ho skal ha eksistert i fleire hundreår, slik at også Dymkovo-leika kan seiast å vera frå minst 1600-talet.

Mot slutten av 1800-talet gjekk sal og produksjon av leikene tilbake til fordel for fabrikklaga gipsfigurar som etterlikna porselen. Under sovjettida blei Dymkovo-arbeidet gjenoppliva. I 1933 blei det skipa ein artel kalla Вятская игрушка (Vyatka-leika), som blei til ein verkstad for det artistiske fondet for RSFSR (). I dag er Dymkovo-leiker ein populær russisk suvenir.

Tillaging og motiv
Dymkovo-leiker blir laga av ei blanding av lokal leire og elvesand. Delane blir festa med våt leire. Etter at leikene er tørka og brende i omn blir dei kvitkalka med krit blanda ut i mjølk, og deretter måla med tempera (før 1953 brukte kunstnarar anilinmåling blanda med egg) i 4 til 10 fargar eller fleire, og dekorerte med bladgull.

Moderne Dymkovo-leiker kan ha båda gamle og nye motiv. Dei kan skildra figurar frå siste halvdel av 1800-talet, som барыни (barin, 'frue'), няньки (njanki, 'barnepassar'), водоноски (vodonoski, 'vassberar') og andre. I 1930-åra byrja ein òg å framstilla eventyr og samtidige motiv. Ein kunne også laga grupper med fleire figurar, og menneskefigurar som var over 30 cm høge.

Dymkovo-leiker kan vektlegga store og litt groteske former ved hjelp av store kragar og liknande. Den improviserte, fargesterke målinga på leikene kan ha geometriske ornament som rundingar, ruteer og prikkar i ulike storleikar og fargar.

Galleri

Sjå òg 

 Filimonovoleike

Kjelder 

Denne artikkelen bygger på «Dymkovo toys» frå ,  den 6. oktober 2021.  
 Энциклопедия земли Вятской. Том 10, Ремёсла. ГИПП «Вятка», 2000 год.  / The Encyclopedia of Vyatka Land. Vol. 10, Handicrafts. Vyatka, 2000. . (på russisk)
 Dymkovo toy: all about the history and the best makers  (på russisk)

Russiske leiker
Russisk folkekunst
Leirfløyter
Keramikkleiketøy
Samovar

Samovar (russisk самовар) er ein tradisjonell tekokar kjend frå området rundt Russland og andre slaviske land, og dessutan i Tyrkia. Han skal ha blitt oppfunnen i Russland.

Opphavleg hadde samovaren eit metallrøyr i midten av ein vasstank. Røyret blei fylt med glødande trekol, som varma opp vatnet. Det kokande vatnet blei tappa ved hjelp av ei kran. Ofte har samovaren ei lita mugge konsentrert te på toppen. Ein heller litt konsentrat og fortynnar etter ønske med kokande vatn frå krana.

Samovarar finst i mange utformingar, og kjem no òg med elektrisk oppvarming.

Galleri

Kjelder

Denne artikkelen bygger på «Samovar» frå , og «Samovar» frå  den 6. oktober 2021.

Bakgrunnsstoff

Russiske ord og uttrykk
Russisk kultur
Kjøkenutstyr
Te
Rim

Rim er eit litterært verkemiddel som består i ein lydmessig samklang mellom visse ord. Rim spelar ei stor rolle innan poesi. Dei vanlegaste formene for rim er fullrim, assonans og allitterasjon. Sjå òg metrikk.

Fullrim 
Fullrim eller heilrim er den typen ein vanlegvis forbind med dikt med rim og fast rytme. Eit fullrim inneber lydlikskap mellom to (eller fleire) ord frå og med vokal og etterfølgjande trykksvake stavingar. Ein har vanlegvis eittstavings-, tostavings- eller trestavingsrim; rim med fleire stavingar er svært sjelde. Eit døme på eit eitstavings-fullrim (òg kalla «mannleg rim») er katt og hatt, eit døme på tostavingsrime (eller «kvinneleg rim») er vaske og naske, og eit døme på trestavingsris er skumrande og slumrande.

Ord som rimar på papiret, men ikkje lydmessig, f. eks. «skipet» og «stripet», blir kalla papirrim. 

«Samansette rim» er situasjonar der eit ord rimar på to eller fleire ord eller der to eller fleire ord rimar på to eller fleire ord, som til dømes «For å si det som sant er/Det var lite med kontanter» (trad) eller «Jeg har eid mange biler i mitt syndige liv/Med og uten aksept fra min yndige viv/Fra banken har jeg fått mange myndige skriv/...» (Øystein Sunde). Denne varianten av rim dukkar som regel opp når det dreier seg om rim med tre eller fleire stavingar.

Assonans 

Assonans eller halvrim liknar på fullrim, men er ikkje så gjennomført. Det kan vera vokalisk eller konsonantisk. Eit døme på vokalisk assonans er mor og sol og eit døme på konsonantisk er last og blest.

Allitterasjon 

 Sjå òg Allitterasjon

Allitterasjon (av latin ad, «til» og litera, «bokstav») eller bokstavrim er kjenneteikna av at visse trykksterke ord eller stavingar byrjar på lydar som kling saman på ein iøyrefallande måte. Konsonantisk allitterasjon består i at dei byrjar på same konsonant, eller i det minste på konsonantlyder som liknar kvarandre. Som vokalisk allitterasjon reknar ein vanlegvis trykksterke ord med ulik vokal for å rima. I norrøn dikting blir det brukt ei særleg form for allitterasjon som blir kalla stavrim.

Rimstilling 
Når rimorda er plasserte i slutten av verselinjene, snakkar ein om enderim. Midtrim er når eit ord midt i verselinja rimar med eit ord midt i ei anna linje. Ei verselinje kan òg ha innrim, ved at eit ord inne i verset rimar med utgangen av verset.

I strofer med enderim skil ein mellom fleire typar rimstilling, der følgjande typar er dei vanlegaste:

 Parrim: aabb
 Kryssrim: abab
 Balladerim: 0a0a (0 – ikkje rim)
 Kiastiske (omgjevande) rim: abba
 Kjederim: aba bcb cdc
 Sekvensrim, kombinert parrim: aab ccb
 Fletterim: abcabc
 Tiraderim: aaaa

Rimskjema er eit fast mønster for korleis rimstillinga er i ein strofe. Dersom heile diktet er skrive i eit fast versemål kan også talet på stavingar per vers vera fastsett, som i sonettar, terzinar og ottavar.

Kjelder

Denne artikkelen bygger på «Rim» frå ,  den 7. oktober 2021.  
 
Metrikk
Hanne Sandstad

Hanne Sandstad () er ein norsk tidlegare orienteringsløpar frå Selbu i Nord-Trøndelag. Ho vart noregsmeister seks gongar, tre år på rad i klassisk løype og tre gongar på langdistansen. I 1997 var ho med om å vinne VM-gull i stafett for Noreg, dessutan vann ho fire NM-gull i stafett med NTHI og Bækkelaget SK.

Aktiv
I tida 1991-99 sanka Sandstad årleg frå ein til fire medaljar i norske meisterskap i orientering. Ho vann stafettgull med NTHI i 1992. Åra 1995 og 1996 vart ho noregsmeister både på klassisk-distansen og langdistansen. I 1997 sikra ho seg sin tredje strake NM-tittel i klassisk løype. Hausten 1999 vann ho gullmedaljen i NM på langdistansen, gull i stafett og sølv på klassisk- og kortdistansen. Samla medaljefangst i NM perioden 1991-99 vart 10 gull, 7 sølv og 4 bronsar. Ho vart tildelt kongepokalen i 1995 og 1997.

Sandstad debuterte i VM i orientering i 1991. Saman med Heidi Arnesen, Ragnhild Bratberg og Ragnhild Bente Andersen vann ho sølvmedalje for Noreg på stafetten. Fire år seinare stod ho med sin sjetteplass i klassisk for beste norske prestasjon på kvinnesida. Under verdsmeisterskapen 1997 ved Grimstad plukka Sandstad meg seg tre medaljar. Individuelt vann ho sølv på kortdistansen bak Lucie Böhm frå Austerrike og bronse på klassisk-distansen bakom Hanne Staff og svenske Katarina Borg. Sandstad deltok òg på det norske laget som tok sølv på stafetten. To år etter sprang det norske mannskapet inn til siger i VM-stafetten i Inverness i Skottland, eit lag som bestod av Birgitte Husebye, Elisabeth Ingvaldsen, Sandstad og Hanne Staff.

I nordiske meisterskap lukkast ikkje Sandstad nå toppen i individuelle tevlingar. Ho var derimot med om å vinne stafettsølv i 1992 og 1995, samt stafettbronsen i 1993.

Kjelder

Denne artikkelen bygger på «Hanne Sandstad» frå ,  den 7. oktober 2021.  

Norske orienteringsløparar
Folk frå Selbu
Ordspel

Ordspel er eit språkleg humoristisk eller retorisk verkemiddel som gjev bruk av ord med lik eller liknande utforming og ulike tydingar. Innan retorikk har ordspel nemninga paronomasia.
Ordspel kan byggja på homofonar, homografar, metonym eller biletleg språk.

Ordspel går langt tilbake i tid. Den romerske dramatikaren Plautus var kjend for sine mange ordspel. William Shakespeare nytta flittig ordspel, med rundt 3000 av dei i verka sine. Dei blir også mykje nytta i slang.

Nokre kjende ordspel er frå pave Gregor I, som på 500-talet skal ha sagt Non Angli, sed angeli (‘ikkje anglarar, men englar’), eller meldinga sir Charles Napier skal ha sendt etter at han erobra Sind: Peccavi, latin for 'eg har synda' eller på engelsk I have sinned.

Kjelder

Delar av denne artikkelen bygger på «Pun» frå ,  den 7. oktober 2021.

Bakgrunnsstoff
Vil du vite hvordan hjernen forstår et ordspill? Ja, gjerne. Ved forskning.no

 
Ordleik
Stilistikk
Humor
Leksikologi
Satire
Semantikk
Ord
Mariinskijballetten

Mariinskijballetten er eit klassisk ballettensemble med hovudscene i Mariinskij-teateret i St. Petersburg i Russland. Balletten blei grunnlagd på 1700-talet.

I tsartiden hadde ensemblet namnet Den keisarlege balletten til Mariinskij-teateret, men 1935 blei han omdøypt til Kirovballetten etter den sovjetiske politikaren Sergej Kirov som var blitt drepen året før. Under turnear utanfor Russland blir ensemblet ofte marknadsført som Kirovballetten, sjølv om det det offisielle namnet har vore Sankt Petersburgs Mariinskij-ballett sidan 1991. Mariinskijballetten driv Vaganova ballettakademi, ein leiande internasjonal ballettskule.

Mange av fremste ballettdansarane i Russland var knytte til Mariinskijballetten, blant andre Olga Preobrajenskaja, Matilda Ksjesinskaja, Anna Pavlova, Tamara Karsavina, Vatslav Nizjinskij, George Balanchine, Lydia Lopokova, Galina Ulanova, ‎Marina Semjonova, Rudolf Nurejev, Mikhail Barysjnikov og Svetlana Zakharova.

Kjelder

Denne artikkelen bygger på «Mariinskijballetten» frå ,  den 8. oktober 2021.

Bakgrunnsstoff 

Russisk kultur
Ballett
St. Petersburg
Yang Wei

Yang Wei () er ein kinesisk tidlegare turnar frå Xiantao som vart verdsmeister i 2006 og 2007 og olympisk meister i 2008.

Aktiv
Wei deltok i dei olympiske leikane i 2000, 2004 og 2008. Under Sommar-OL 2000 i Sydney vart han andremann i mangekampen, russaren Aleksej Nemov vart olympiameister. Fire år seinare enda Yang på sjuandeplassen i mangekampen, før han i 2008 på kinesisk heimegrunn vart olympisk meister. Både i Sydney i 2000 og i Beijing i 2008 var Wei med om å vinne gull for Kina i lagkampen. Ved leikane i Beijing sikra han seg også ein sølvmedalje i ringar.

Wei vart verdsmeister i turning i Århus i 2006 og i Stuttgart året etter. Med Kinas landslag fekk han VM-gull i 1999, 2003, 2006 og 2007. Dessutan har han vunne VM-gull i skranke i 2006. I 2003 kom Wei på andreplass i mangekamp under verdsmeisterskapen i Anaheim. Til medaljesamlinga høyrer to VM-bronsar i enkeltapparat, den eine frå 1999 i svingstang og den andre frå 2003 i hopp.

Kjelder

Denne artikkelen bygger på «Yang Wei (gymnast)» frå ,  den 8. oktober 2021.  

Kinesiske idrettsutøvarar
Turnarar
Olympiske meistrar for Kina
Bolsjojballetten

Bolsjojballetten er eit ballettensemble som dansar klassisk russisk ballett på Bolsjojteateret i Moskva.

Ensmeblet blei grunnlagd som ein danseskule for ein barneheim i Moskva i 1733. Han er seinare blitt kjend som den fremste balettruppen i Russland, og var den fyrste som framførte verket Svanesjøen.

Kjelder

Denne artikkelen bygger på «Bolsjojbaletten» frå ,  den 8. oktober 2021.  
 
Moskva
Ballettkompani
Russisk kultur
Bolsjojteateret

Bolsjojteateret (russisk Большой театр, Bolsjoj teatr, norsk omsetjing 'store teater') er eit teater i Moskva i Russland som hovudsakleg syner opera, operettar og ballett.

Teateret blei grunnlagt i 1776 av prins Peter Urussov og Michael Maddox. I byrjinga gav teateret førestillingar i private heimar, men i 1780 kjøpte det Petrovkateatret og byrja å produsera skodespel og operaer.

Den noverande bygningen blei bygd på Teatralnajaplassen i 1825 for å erstatta Petrovkateatret, som var blitt øydelagt av brann i 1805. Det nye teateret var utforma av arkitekten Osip (Joseph) Bove, som òg hadde bygd det nærliggande Malyjteatret i 1824.

På denne tida tilhøyrde alle russiske teater tsaren. I Moskva og St. Petersburg var det to teater, eit til opera og ballett og eit anna til tragediar og komediar. Opera og ballett blei sett på som finare enn drama, og operaen blei kalla «det store teateret» (bolsjoj er det russiske ordet for «stor» eller «storslegen»), medan dramateateret blei kalla «mindre teater» (malyj er det russiske ordet for «liten»).

Teateret blei innvigd 18. januar 1825. I byrjinga presenterte det berre russiske stykke, men i 1840 utvida det òg til utanlandske verk. Ein brann i 1853 gav omfattande skadar og gjenoppbygginga fann stad under leiing av Albert Kavos, sonen operakomponist til Caterino Kavos. Teateret opna igjen i 1856. Under andre verdskrigen blei teateret skadd av bomber, men blei raskt reparert. 

Teateret er i dag mest kjent for ballettensemblet sitt, Bolsjojballetten.

Kjelder

Denne artikkelen bygger på «Bolsjojteateret» frå ,  den 8. oktober 2021.

Bakgrunnsstoff

Byggverk i Moskva
Skipingar i 1776
Dmitrij Muratov

Dmitrij Andrejevitsj Muratov () er ein russisk journalist som vann Nobels fredspris 2021 saman med den filippinske journalisten Maria Ressa.

Kjelder 

Denne artikkelen bygger på «Dmitrij Muratov» frå ,  den 8. oktober 2021.  

Russiske journalistar
Vinnarar av Nobels fredspris
Vjasna

Vjasna (belarusisk Вясна, 'vår') er ein menneskerettsorganisasjon frå Belarus med sete i Minsk. Organisasjonen vart grunnlagt i 1996 av Aljes Bjaljatski for å yta politiske fangar og familiane deira økonomisk og juridisk hjelp.

Organisasjonen vart seinare forboden, og Aljes Bjaljatski vart den 24. november 2011 dømt for skatteunndraging til fire og eit halvt år i straffeleir.

Kjelder 

Denne artikkelen bygger på «Vjasna» frå ,  den 8. oktober 2021.

Litteratur

Bakgrunnsstoff 
 The Human Rights Center Viasna

Belarus
Skipingar i 1996
GUBOPiK

Innanriksministeriets hovuddirektorat for bekjemping av organisert kriminalitet og korrupsjon i Republikken Belarus (GUBOPiK) er ein belarusisk spesialstyrke. Han er vorte skulda for ei rekke overgrep mot borgarrettane, mellom dei bruk av vald og tortur mot menneske som tilhøyrer opposisjonen mot presidenten i landet, Aleksander Lukasjenko.

Kjelder 

Denne artikkelen bygger på «GUBOPiK» frå ,  den 8. oktober 2021.  

Belarusisk politikk
Politistyresmakter
International Society for Human Rights

International Society for Human Rights (ISHR) (engelsk; tysk  (IGFM)) er ein internasjonal menneskerettsorganisasjon med konsultativ status i Europarådet. Han har sete i Frankfurt am Main.

Organisasjonen vart grunnlagd i Vest-Tyskland i 1972 som Gesellschaft für Menschenrechte (GFM) med formålet å fremma internasjonal forståing og toleranse innan alle aspekt ved kultur og samfunn. I 1982 endra organisasjonen namn til det noverande, i samband med at det vart grunnlagt avdelingar i Austerrike, Sveits, Storbritannia og Frankrike. Organisasjonen er i dag aktiv i 35 land.

International Society for Human Rights/Internationale Gesellschaft für Menschenrechte har særleg lagt vekt på menneskerettsbrot i austblokklanda i Europa, særleg under den kalde krigen, og overvaka religionsfridom i land som Vietnam og Kina.

Organisasjonen gjev ut tidsskrifta Human Rights Worldwide (engelsk) og MenschenRechte (tysk).

Kjelder 

Denne artikkelen bygger på «International Society for Human Rights» frå ,  den 8. oktober 2021.

Litteratur 
 Jürgen Wüst: Menschenrechtsarbeit im Zwielicht. Zwischen Staatssicherheit und Antifaschismus, (Schriftenreihe Extremismus und Demokratie, 13), Bouvier, Bonn 1999, ISBN 3-416-02861-9
 Jürgen Wüst: «Imperialistisches Menschenrechtsgeschrei». Der Kampf des MfS gegen die Internationale Gesellschaft für Menschenrechte (IGFM) und Amnesty International (AI), in: , Nr. 3/1998, S. 418—427
 Günter Platzdasch unter Mitwirkung von Rainer Fromm: Die sogenannte Internationale Gesellschaft für Menschenrechte Eine rechte Grauzonenorganisation Wiesbaden (Hrsg. Büro der Stadtverordnetenversammlung), 1990. Mit einem aktuellen Vorwort 2009

Bakgrunnsstoff 
 ISHRs internasjonale sekretariat

Organisasjonar skipa i 1972
Ideelle organisasjonar
Menneskerettsorganisasjonar
Shape of Things to Come

«Shape of Things to Come» er ein song skriven av Barry Mann og Cynthia Weil for filmen Wild in the Streets, framført av det oppdikta bandetMax Frost and the Troopers i 1968 på albumet deira Shape of Things to Come, med solovokal av Harley Hatcher. Songen kom òg ut utan vokal av Davie Allan and the Arrows. Songen var berre like under to minuttar lang. Songenkom kring 35 år etter H.G. Wells sin The Shape of Things to Come.

Suksess
Songen vart produsert av Mike Curb for exploitationfilmen Wild in the Streets, der skodespelaren Christopher Jones mimer til vokalen til Hatcher. Ein ung Richard Pryor speler trommeslagaren i bandet til Jones. Filen hadde premiere 29. mai 1968.

Samstundes med at filmen kom, vart songen gjeven ut på ein singel i lag med ein annan song frå filmen, «Free Lovin'» (skriven av Guy Hemric og Paul Wibier). Singelen nådde 22. plassen på Billboard Hot 100 i september 1968 og nådde andreplassen på den kanadiske singellista tidleg i oktober 1968. Songen låg i lag ni veker inne på den amerikanske Billboard-lista. 

Songen kom ut som det første sporet på albumet Shape of Things to Come etter at singelen vart blitt ein suksess.

Andre versjonar
Andre artistar som spelte inn songen var: 
George Benson
Slade 
Rich Kids
Aorta
The Graduates
Third Rail
Paul Revere and the Raiders
Glad
The Pointed Sticks
Nazareth
Gary Moore
The Ramones
The Fuzztones
The Urinals
The Diodes
Mod Fun
Roslyn Kind
The Vice Barons
Vivian Reed
Davie Allan and the Arrows
Marshmallow Overcoat
Thee Dirtybeats, 
Toxic Reasons
Hammer and the Nails
Janelle Monáe.

Kjelder

Denne artikkelen bygger på «Shape of Things to Come» frå ,  den 8. oktober 2021. 
 oppgav desse kjeldene:

Songar skrivne av Barry Mann
Songar skrivne for filmar
Singlar frå 1968
Slade-songar
Songar produserte av Chas Chandler
Ramones-songar
Songar frå 1968
Singlar frå 1970
Songar med tekst av Cynthia Weil
Fontana Records-singlar
Albumet Coz I Luv You

Coz I Luv You er eit samlealbum av det britiske rockeband Slade. Det kom ut i 1972 i somme land i Europa, Australia og Argentina. Det var det første samlealbumet deira og nådde tiandeplassen i Nederland.

Det utnytta suksessen bandet hadde med gjennombrotet sitt med singlane «Get Down and Get with It», «Coz I Luv You» og «Look Wot You Dun» i 1971. Samlealbumet vart raskt sett saman og gjeve ut av Polydor. Utaom A-sidene inneheld samlinga miksar av B-sidene og albumspor frå albumet Play It Loud frå 1970.

Utgjeving
«Coz I Luv You» vart gjeve ut av Polydor i Tyskland, Nederland, Noreg, Sverige, Argentina og Australia. I Argentina kom det ut under namnet Mira Lo Que Has Hecho, som tyder «Look What You Have Done». I Nederland hadde samleplata eit anna innhald enn dei andre utgåvene. Her vart «Angelina», «Candidate», «Look Wot You Dun» og «Could I» erstatta med «One Way Hotel», «Do You Want Me», «See Us Here» og «Know Who You Are».

I 1973 vart albumet gjeve ut på ny i Tyskland på Luxor Gold. Dette hadde òg eit anna innhald med «See Us Here», «One Way Hotel», «I Remember», «Pouk Hill» og «Dirty Joker» i staden for «My Life is Natural», «Candidate», «Could I», «Gospel According to Rasputin» og «Get Down and Get with It». Ei anna tysk nyutgåve kom i 1974, på Karussell, men med den originale sporlista frå 1972. Samleplata er ikkje lenger i trykk og har aldri vore utgjeven på CD.

Mottaking

I ei seinare melding av albumet skreiv Dave Thompson i AllMusic: «...sant nok var det lite her for samlarar å arbeide med utanom A- og B-side frå dei siste tre singlane deira sidan eit halvt dusin av songane kom frå Play It Loud. Men det er likevel eit strålande samlealbum der albuma står godt ved sidan av hittane. I myriaden av samleplater av Slade som har kome i tiåra sidan dette - det første av dei alle - kjennest dette nærare eit 'verkeleg' album enn nokre av dei andre.»

Innhald

Nederlandsk utgåve

Tysk utgåve frå 1973

Salslister

Medverkande
Slade
Noddy Holder – solovokal, rytmegitar
Dave Hill – sologitar, korvokal
Jim Lea – bass, piano, fiolin, korvokal
Don Powell – trommer

Andre medverkande
Chas Chandler - produsent

Kjelder

Denne artikkelen bygger på «Coz I Luv You (album)» frå ,  den 8. oktober 2021. 
 oppgav desse kjeldene:

Samlealbum frå 1972
Slade-album
Polydor Records-album
}}
Verdsmeisterskapen i symjing 2011

Verdsmeisterskapen i symjing 2011, den fjortande i rekka, vart avvikla i Shanghai i Kina i tida 24. til 31. juli.

Alexander Dale Oen vart verdsmeister på 100 meter bryst. Han tok dermed Noregs fyrste gullmedalje i ein verdsmeisterskap i symjing.

Menn

100 meter fri

200 m fri

400 m fri

1500 m fri

100 meter rygg

200 m rygg

100 meter bryst

200 m bryst

100 meter butterfly

200 m butterfly

200 m medley

400 m medley

4 x 100 m fri

4 x 200 m fri

4 x 100 m medley

Kvinner

100 meter fri

200 meter fri

400 meter fri

800 meter fri

100 meter rygg

200 meter rygg

100 meter bryst

200 meter bryst

100 meter butterfly

200 meter butterfly

200 meter medley

400 meter medley

4 x 100 m fri

4 x 100 m medley

Kjelder

Denne artikkelen bygger på «Swimming at the 2011 World Aquatics Championships» frå ,  den 10. oktober 2021.  
 

Sport i 2011
Verdsmeisterskap i symjing
Get Down and Get with It

«Get Down and Get with It» er ein song av de amerikanske R&B-songaren og  låtskrivaren Bobby Marchan, først gjeven ut som «Get Down with It» på B-sida til singelen hans «Half a Mind» i 1964. I 1967 spelte den amerikanske songaren Little Richard inn sin eigen versjon, som han gav ut på singel. I 1971 spelte det britiske rockebandet Slade inn ein versjon av songen som «Get Down and Get with It», basert på utgåva til Little Richard, og dette gav bandet den første britiske hitten deira.

Slade-versjonen

«Get Down and Get with It» vart gjeven ut av Slade i 1971. Det var den første singelen deira som gjekk inn på den britiske singellista då han nådde 16. plassen der og låg på lista i 14 veker. Versjonen til Slade vart produsert av Chas Chandler og kom seinare ut på samlealbumet Sladest i 1973.

Innhald
7"-singel (berre Storbritannia)
«Get Down and Get with It» - 4:12
«Do You Want Me» - 4:30
«Gospel According to Rasputin» - 4:23

7"-singel (Europa/Argentina)
«Get Down and Get with It» - 4:12
«Gospel According to Rasputin» - 4:23

7"-singel (USA)
«Get Down and Get with It» - 3:25
«Do You Want Me» - 4:30

7"-singel (Amerikansk promo)
«Get Down and Get with It» - 3:25
«Get Down and Get with It» - 3:25

7"-singel (Frankrike)
«Get Down and Get with It» - 4:12
«Know Who You Are» - 2:50

7"-singel (Mexico)
«Get Down and Get with It» - 4:12
«Know Who You Are» - 2:50
«I Remember» - 2:55

7"-singel (Australsk EP 1972)
«Get Down and Get with It» - 4:12
«Look Wot You Dun» - 2:54
«Coz I Luv You» - 3:24
«Take Me Bak 'Ome» - 3:13

7"-singel (Brasiliansk EP 1972)
«Get Down and Get with It» - 4:12
«Mama Weer All Crazee Now» - 3:45
«Cum On Feel the Noize» - 4:24
«Gudbuy T'Jane» - 3:33

Salslister

Medverkande
Slade
Noddy Holder - solovokal, rytmegitar
Dave Hill - sologitar, korvokal
Jim Lea - bass, korvokal
Don Powell - trommer

Andre medverkande
Chas Chandler - produsent
Zoot Money - piano

Kjelder

Denne artikkelen bygger på «Get Down and Get with It» frå ,  den 9. oktober 2021. 
 oppgav desse kjeldene:

Singlar frå 1971
Slade-songar
Songar produserte av Chas Chandler
Songar frå 1964
Polydor Records-singlar
Little Richard-songar